Pénzéért késelt meg egy pécsi férfit a lakótársa
A lépét és egyik veséjét is ki kellett operálni egy pécsi fiatalembernek, akit még szerdán késeltek meg - tájékoztatott pénteken a Baranya Megyei Rendõr-fõkapitányság.
A sérültet állapota miatt eddig csak egyszer tudták kihallgatni. Akkor azt mondta, hogy az utcán idegenek vették körbe, kirabolták, és eközben késelték meg. Csütörtökre kiderült, hogy nem mondott igazat: valójában egyik lakótársa késelte meg.
A Baranya Megyei Rendõr-fõkapitányság tájékoztatása szerint a 27 éves fiatalember szerda délután, mielõtt a mentõk elvitték, elmondta a rendõröknek, hogy lakása elõtt három ismeretlen vette körbe. Állítása szerint ki akarták rabolni, de õ nem hagyta magát, erre megkéselték. A fiatalembert azóta nem lehetett újra kihallgatni, mert életmentõ mûtétet hajtottak rajta végre, lépét és egyik veséjét kioperálták, még életveszélyes állapotban van.
A nyomozók az utcán nem találtak vérnyomot, a gyanú fokozatosan a sérült fiatalember 19 éves lakótársára terelõdött. Végül kiderült, hogy pénzügyeken vesztek össze otthon, a 19 éves fiú ezután szúrta le egy konyhakéssel, amelyet egy lakatlan telken dobott el harmadik lakótársuk. A késelõ szerint a sérült találta ki a mesét a rablásról.
A 19 éves fiatalt õrizetbe vették, a rendõröknek azt mondta, hogy a 27 éves férfinek állandóan anyagi problémái voltak, ezért állítása szerint rendszeresen elszedte a keresetét, és kábítószerre költötte.